Laulu rakkaudelle – Secret Song Suomi
Jaksot > Ensimmäinen tuotantokausi

| Jakso | Ensiesitys MTV3:lla | Katsojaluvut | Sisältö |
| --- | --- | --- | --- |
| 1 | 25. joulukuuta 2020 | 812 000 |  Suvi Teräsniska halusi yllättää ihailemansa näyttelijän Martti Suosalon. Teräsniska esitti version Suosalon suosikkikappaleesta, Ankin ”Niin aikaisin” -kappaleesta. Yllätyksessä oli mukana myös Suosalon poika Iivari.  Tuure Boeliuksen sisko ja täti halusivat osoittaa Tuurelle hänen tärkeytensä. Katri Ylander esitti Boeliuksen lapsuuden suosikkikappaleen ”Onko vielä aikaa?”.  Näyttelijä-laulaja Irina Björklund ja tanssija Antti Keinänen halusivat yllättää Jorma Uotisen. He olivat valmistelleet esityksen ”Balladi elokuvasta Klaani” -kappaleesta, josta Björklund tulkitsi tekemänsä ranskankielisen käännöksen.  Samuli Edelmann halusi kiittää ystäväänsä näyttelijä Aake Kallialaa henkensä pelastamisesta ja ohjaamisesta katkaisuhoitoon. Edelmann esitti Kallialalle ”Vanhojapoikia viiksekkäitä” -kappaleen.  Samuli Edelmannin yllätti hänen tyttärensä Venla, joka esitti hänelle kiitoksena kannustuksesta ”Puhdasta vettä” -kappaleen, jota Samuli oli laulanut tyttärelleen tuutulauluna.  Siiri Nordin yllätti veljensä Reinon heidän lapsuutensa yhteisellä suosikkikappaleella ”Ghostbusters”.  Koomikot Krisse Salminen, Niina Lahtinen, Sanna Stellan ja Pirjo Heikkilä olivat valmistaneet yhdessä muusikko Katja Lapin kanssa humoristen musikaalinumeron ihailemansa Miitta Sorvalin elämästä. |
| 2 | 1. tammikuuta 2021 | 823 000 |  Arttu Wiskari halusi yllättää lapsuuden idolinsa mäkihyppääjä Janne Ahosen. Wiskari esitti hänelle Elvis Presleyn ”In The Ghetto” -kappaleen.  Tuure Kilpeläinen yllätti puolisonsa Manuela Boscon. Kilpeläinen esitti Boscolle kappaleensa ”Rakastan sua niin et se sattuu”.  Yllätettäväksi joutui myös Tuure Kilpeläinen itse, kun Anne Mattila halusi laulaa hänelle Lou Reedin ”Perfect Day” -kappaleen.  Anssi Kela esitti Sipe Santapukille heidän vuonna 2004 yhdessä tekemänsä kappaleen ”Vuosien jälkeen”. Kappale jäi tuolloin kuitenkin heiltä julkaisematta. Kappaleen on kuitenkin julkaissut Mikael Konttinen ”Muistatko vielä?” -nimellä vuonna 2010.  Hevisaurus-yhtye esitti Kiti Kokkoselle hänen lapsuutensa lempikappaleen, Survivor-yhtyeen ”Eye of the Tigerin”.  Elias Kaskinen halusi kiittää ystäväänsä näyttelijä Minka Kuustosta tuesta ja vierelle olosta. Kaskinen esitti Kuustoselle version Olavi Uusivirrann ”Ollaanko tämä kesä näin?” -kappaleesta.  Vesa-Matti Loirin yllättivät Rajaton yhdessä saksofonisti Jukka Perkon kanssa esittäen ”Lapin kesä” -kappaleen. Esityksen päätteeksi Loirin ystävä, näyttelijä Esko Salminen lausui otteen William Shakespearea. |
| 3 | 8. tammikuuta 2021 | 836 000 |  Happoradio yllätti Ilkka Alangon esittämällä hänelle yhdessä Neumannin kanssa Neljä Ruusua -yhtyeen kappaleen ”Sukellus”.  Mikko Leppilammen yllättivät hänen isänsä, siskonsa ja tyttärensä, Jukka, Amanda ja Lilia. Jukka esitti kappaleensa ”Suljetun paikan tanssi”, jonka aikana Lilia tanssi Amandan tekemän koreografian.  Hanna Pakarinen yllätti ystävänsä Marko Keräsen esittämällä Haddawayn ”What Is Love” -kappaleen.  Laura Närhi esitti arvostamalleen Samuli Putrolle Putron itsensä tekemän ”Älkää unohtako toisianne” -kappaleen. Esityksen aikana taiteilija Vappu Rossi ikuisti hetken taideteokseen.  Paula Koivuniemen yllätti Antti Ketonen esittämällä Tom Jonesin kappaleen ”It’s Not Unusual”. Kappaleen aikana Koivuniemelle terveiset lähettivät Toni Wirtanen, Samuli Edelmann, Juha Tapio ja Vesa-Matti Loiri.  Anna-Maija Tuokko halusi kiittää ystäväänsä Satu Silvoa ystävyydestä ja tuesta vaikeina aikoina. Tuokko esitti Silvolle ja Silvon miehelle Reidar Palmgrenille tärkeän ”Jos sä tahdot niin” -kappaleen.  Jukka Haapalainen ja Sirpa Suutari-Jääskö yllätettiin Suutari-Jääskön siskon tyttären ja hänen tanssiparinsa tanssiesityksellä. Esityksen aikana Ilta esitti ”Como fue” -kappaleen. |
| 4 | 15. tammikuuta 2021 | 828 000 |  Pete Parkkonen esitti ystävälleen Koop Arposelle The Beatlesin ”Let It Be” -kappaleen.  Metalliartistit Erkka Korhonen, JP Leppäluoto, Jarkko Ahola ja Marko Hietala esittivät Pekka Poudalle Panteran ”This Love” -kappaleen.  Waltteri Torikka yllätti ystävänsä Saimi Hoyerin ”Maailma on kaunis” -kappaleella.  Jonna Tervomaan halusivat yllättää Irina ja Knipi esittämällä hänellä Tervomaan oman ”Penni”-kappaleen.  Mariska esitti ystävälleen Jari Sarasvuolle kappaleensa ”Minä liityin sinuun”.  Saara Aalto esitti Michael Monroelle Cindy Lauperin ”True Colors” -kappaleen.  Amin Asikaisen halusi yllättää hänen perheensä. Esitykestä vastasi Arttu Lindeman ja Jaakko Parkkali ”Leijonii”-kappaleellaan. |
| 5 | 22. tammikuuta 2021 | 537 000 |  Pirkko Mannolalle esitettiin potpuri hänen esittämistään kappaleista ”Pikku pikku bikinissä”, ”Kuinka rakkaus alkoi”, ”Suukkopanttileikki” ja ”Luonas vielä hiukan viipyisin”. Kappaleet esittivät Nina Tapio, Sani, Kirsi Ylijoki ja Eino Grön.  Mikael Gabrielin yllättävät Teleks-yhtye yhdessä Eicca Toppisen kanssa. He esittävät Teleksin ”Tuulilasin nurkkaan” -kappaleen.  Raili Hulkkonen ja Diandra yllättivät ohjelman musiikkituottajan Leri Leskisen Diandran esittämällä ”On hetki” -kappaleella.  Maija Vilkkumaa yllätti nuoruudenystävänsä Anna Tuluston esittämällä yhdessä Pertti Neumannin kanssa Dingon ”Nahkatakkinen tyttö” -kappaleen.  Diandra ja Leri Leskinen yllättivät Raili Hulkkosen esittämällä hänelle Paula Koivuniemen ”Kuuleeko yö” -kappaleen.  Maarit Hurmerinta esitti tyttärelleen Jannalle tekemänsä kappaleen ”Rakkaus on tässä”. |
| 6 | 29. tammikuuta 2021 | 270 000 | Parhaita paloja kaudelta |
↑  Keskikatsojamäärä televisiossa jakson ensiesityspäivänä.